रिंकू सिंह (क्रिकेटर)

रिंकू सिंह (जन्म 12 अक्टूबर 1997)  भारतीय क्रिकेट खिलाड़ी हैं जो टी20ई प्रारूपों में भारत के लिए खेलते हैं। जो घरेलू क्रिकेट में  उत्तर प्रदेश  और आईपीएल में  कोलकाता नाइट राइडर्स  के लिए खेलते हैं। वह बाएं हाथ के बल्लेबाज हैं और सामयिक दाएं हाथ के ऑफ ब्रेक गेंदबाज हैं। उन्होंने 18 अगस्त 2023 को आयरलैंड के खिलाफ भारतीय क्रिकेट टीम के लिए ट्वेंटी-20 अंतरराष्ट्रीय क्रिकेट में पदार्पण किया। उन्होंने अंडर-16, अंडर-19 और अंडर-23 स्तर पर उत्तर प्रदेश और अंडर-19 स्तर पर मध्य क्षेत्र का प्रतिनिधित्व किया। उन्होंने मार्च 2014 में 16 साल की उम्र में उत्तर प्रदेश के लिए अपनी लिस्ट ए क्रिकेट की शुरुआत की और उस मैच में 83 रन बनाए।उन्होंने 5 नवंबर 2016 को रणजी ट्रॉफी 2016-17 में उत्तर प्रदेश के लिए प्रथम श्रेणी में पदार्पण किया।

फरवरी 2017 में, उन्हें किंग्स इलेवन पंजाब टीम ने 2017 इंडियन प्रीमियर लीग के लिए 10 लाख में खरीदा था। जनवरी 2018 में, उन्हें आईपीएल 2018 की नीलामी में कोलकाता नाइट राइडर्स ने खरीदा था। वह 2018-19 के रणजी ट्रॉफी के ग्रुप-चरण में उत्तर प्रदेश के लिए अग्रणी रन स्कोरर थे, जिसमें नौ मैचों में 803 रन थे। उन्होंने दस मैचों में 953 रन बनाकर टूर्नामेंट का समापन किया।

9 अप्रैल 2023 की शाम को रिंकू सिंह ने जो किया है वो आईपीएल के इतिहास मे लिखा जा चुका है उन्होंने गुजरात के खिलाफ खेले गए मैच मे यश दयाल को 5 गेंदों मे लगातार 5 छक्के लगा कर कोलकाता को मैच जिताने मे कामयाब हो सके।

निलंबन
30 मई, 2019 को सिंह को अबू धाबी में रमदान टी 20 टूर्नामेंट में खेलने की पूर्व अनुमति के बिना भारतीय क्रिकेट कंट्रोल बोर्ड (बीसीसीआई) द्वारा तीन महीने का निलंबन दिया गया था।

सन्दर्भ

श्रेणी:1997 में जन्मे लोग
श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:भारत के खिलाड़ी